google/wiki40b huggingface dataset:
अजमेर-मेरवाड़ा

विस्तार और भूगोल

प्रांत का क्षेत्र 2,710 वर्ग मील (7,000 किमी 2) था। पठार, जिसका केंद्र अजमेर है, को उत्तर भारत के मैदानों में सबसे ऊंचा बिंदु माना जा सकता है; पहाड़ियों के चक्र से जो इसे अंदर रखता है, देश पूर्व में, दक्षिण, पश्चिम और उत्तर में थार रेगिस्तान क्षेत्र की तरफ नदी घाटियों की ओर - हर तरफ दूर हो जाता है। अरावली रेंज जिले की विशिष्ट विशेषता है। अजमेर और नासीराबाद के बीच चलने वाली पहाड़ियों की श्रृंखला भारत के महाद्वीप के वाटरशेड को चिह्नित करती है। दक्षिण-पूर्व ढलानों पर जो बारिश होती है वह चंबल में जाती है, और इसलिए बंगाल की खाड़ी में; जो उत्तर-पश्चिम की तरफ लूनी नदी में पड़ता है, जो खुद को कच्छ के रान में छोड़ देता है। ..
प्रांत शुष्क क्षेत्र कहलाता है की सीमा पर है; यह उत्तर-पूर्वी और दक्षिण-पश्चिमी मानसून के बीच किसानी योग्य भूमि है, और इसके प्रभाव से परे है। दक्षिण-पश्चिम मॉनसून बॉम्बे से नर्मदा घाटी को साफ करता है और नीमच में टेबललैंड पार करने से मालवा, झलवार और कोटा और चंबल नदी के दौरान स्थित देशों को भारी आपूर्ति मिलती है।.
                 == मेरवाडा का इतिहास ==
प्राचीन काल में,मीणा गुर्जर प्रमुख निवासी थे। उन्हें नामों के चौहान राजा राव अनूप और राव अनहल ने पराजित किया, जिनके वंशज रावत-ठाकुर और चीतामेहरात ठाकुर  यहां प्रमुख समूह थे। इन जातियों का इस क्षेत्र की राजनीति पर प्रभाव पड़ता है।
अजमेर मेरवाडा चौहान राव मेहरा जी का राज्य था। 
अंग्रेजों के आगमन से पहले, राजपूत मेहरात  चीता और रावत राजपूत भूमि धारक, साथ ही किसान भी थे। "ठाकुर" राजपूतों और रावत-राजपूतों का खिताब था, 11 प्रमुख राजपूत ठिकाना, पिसांगन, खारवा, मसूदा, बंदनवाड़ा, पैरा, कैरोट, जुआनिया, बागहेरा, तानोटी और बागसूरी थे। ये मर्टिया के प्रमुख राजपूत ठिकाने  थे जोधा कबीले के। मेहरात चौहान सरदारों के एथून, चांग, ​​श्यामगढ़, बोर्वा नरवर आदि ठिकाने थे।  मेहरात चौहान  राजपूतों का खिताब था, जैसे कि अथुन के चौहान , कथित कबीले के एक प्रमुख थिकाना, दो प्रमुख ठिकाना रावत राजपूत के हे । भीम जो सूर्यावत कबीले और गोताखोर द्वारा शासित थे, जो वाराट कबीले द्वारा शासित थे। ठाकुर शब्द का प्रयोग   रावत राजपूत और  मेहरातो के लिए  किया जाता है ।जो आम बातचीत में एक दूसरे को ठाकुर के रूप में संदर्भित करते हैं। मेहरात चीता व रावत सरदारो ने  अंग्रेजो के आने से पहले किसी भी शासक की अधीनता स्वीकार  नही  किया । रावत मेहरात चीता सरदारो का स्वतंत्रता संग्राम मे भी विशेष योगदान रहा ।

ब्रिटिश शासन

अजमेर क्षेत्र का हिस्सा, क्षेत्र 25 जून 1818 की एक संधि के हिस्से के रूप में ग्वालियर राज्य के दौलत राव सिंधिया द्वारा अंग्रेजों को सौंपा गया था। फिर मई 1823 में मेरवाड़ा (मेवार) भाग उदयपुर द्वारा ब्रिटेन को सौंपा गया था राज्य। इसके बाद अजमेर-मेरवाड़ा को सीधे ब्रिटिश ईस्ट इंडिया कंपनी द्वारा प्रशासित किया गया था। 1857 के भारतीय विद्रोह के बाद, 1858 में कंपनी की शक्तियां ब्रिटिश क्राउन और भारत के गवर्नर जनरल को स्थानांतरित कर दी गईं। अजमेर-मेरवाड़ा के उनके प्रशासन को एक मुख्य आयुक्त द्वारा नियंत्रित किया गया था जो राजपूताना एजेंसी के लिए ब्रिटिश एजेंट के अधीन था।.
विनय पत्रिका

परंपरागत कथा

तुलसीदासजी अब असीघाट पर रहने लगे, तब एक रात कलियुग मूर्तरूप धारणकर उनके पास आऐ और उन्हें त्रास देने लगे। गोस्वामीजी ने हनुमान्‌जी का ध्यान किया। तब हनुमान्‌जी ने उन्हें विनय के पद रचने के लिए कहा; इस पर गोस्वामीजी ने विनय-पत्रिका लिखी और भगवान्‌ के चरणों में उसे समर्पित कर दिया। श्रीराम ने उस पर अपने हस्ताक्षर कर दिये और तुलसीदास जी को निर्भय कर दिया।
प्रौद्योगिकीय राष्ट्रवाद

प्रौद्योगिकीय राष्ट्रवाद (Technological nationalism) इस बात को समझने का एक तरीका है कि प्रौद्योगिकी किस प्रकार किसी राष्ट्र के समाज एवं संस्कृति को प्रभावित करती है। उदाहरण के लिये किसी राष्ट्रवादी परियोजना में प्रौद्योगिकी का मुख्य विषय के रूप में उपयोग करना, जिसका लक्ष्य सम्बद्धता (कनेक्टेदनेस) को बढ़ाना तथा राष्त्रीय पहचान को और अधिक मजबूत करना हो। प्रौद्योगिकीय राष्ट्रवाद यह मानती है कि किसी देश की सफलता इस बात पर निर्भर करती है कि वह देश प्रौद्योगिकी के क्षेत्र में कितनी अच्छी तरह नवप्रवर्तन करता है और अपने देशवासियों में प्रौद्योगिकी का कितना प्रचार-प्रसार कर पाता है। प्रौद्योगिकीय राष्ट्रवादी यह मानते हैं कि राष्ट्रीय अनुसंधान एवं विकास (R&D) की परियोजनाएँ शुरू करना तथा इन परियोजनाओं को प्रभावी बनाना, किसी देश के सम्पूर्ण विकास, टिकाऊपन तथा समृद्धि के लिये आवश्यक हैं।
जलतापीय छिद्र

जलतापीय छिद्र (hydrothermal vents) पृथ्वी या अन्य किसी ग्रह पर उपस्थित ऐसा विदर छिद्र होता है जिस से भूतापीय स्रोतों से गरम किया गया जल उगलता है। यह अक्सर सक्रीय ज्वालामुखीय क्षेत्रों, भौगोलिक तख़्तो के अलग होने वाले स्थानों और महासागर द्रोणियों जैसे स्थानों पर मिलते हैं। जलतापीय छिद्रों के अस्तित्व का मूल कारण पृथ्वी की भूवैज्ञानिक सक्रीयता और उसकी सतह व भीतरी भागों में पानी की भारी मात्रा में उपस्थिति है।
जब जलतापीय छिद्र भूमि पर होते हैं तो उन्हें गरम चश्मों, फ़ूमारोलों और उष्णोत्सों के रूप में देखा जाता है। जब वे महासागरों के फ़र्श पर होते हैं तो उन्हें काले धुआँदारी (black smokers) और श्वेत धुआँदारी (white smokers) के रूप में पाया जाता है। गहरे समुद्र के बाक़ि क्षेत्र की तुलना में काले धुआँदारियों के आसपास अक्सर बैक्टीरिया और आर्किया जैसे सूक्ष्मजीवों की भरमार होती है। यह जीव इन छिद्रों में से निकल रहे रसायनों को खाकर ऊर्जा बनाते हैं और जीवित रहते हैं और फिर आगे ऐसे जीवों को ग्रास बनाने वाले अन्य जीवों के समूह भी यहाँ पनपते हैं। माना जाता है कि बृहस्पति ग्रह के यूरोपा चंद्रमा और शनि ग्रह के एनसेलेडस चंद्रमा पर भी सक्रीय जलतापीय छिद्र मौजूद हैं और अति-प्राचीनकाल में यह सम्भवतः मंगल ग्रह पर भी रहे हों।
गंगस

गंगस अथवा गणगस एक जाट गोत्र है जिसका निवास स्थान मुख्यतः भारत में पंजाब, राजस्थान, हरियाणा और उत्तर प्रदेश हैं।जागा दिपक
नीला महादानव तारा

नीले महादानव तारे वह महादानव तारे होते हैं जो 'O' या 'B' श्रेणी के तारे हों। इनमें आम तौर पर 10 से 50 सौर द्रव्यमान का द्रव्यमान होता है और इनका अर्धव्यास 25 सौर अर्धव्यास तक हो सकता है। यह ब्रह्माण्ड के सबसे गरम और सबे रोशन तारे होते हैं और कम तादाद में ही मिलते हैं। नीले माहादानव लाल महादानवों से छोटे अकार के होते हैं। क्योंकि इनका जीवनकाल बहुत छोटा होता है यह कम उम्र के खगोलीय समूहों में ही मिलते हैं, जैसे सर्पिल गैलेक्सियों की भुजाओं में, बेढंगी गैलेक्सियों में और खुले तारागुच्छों में. सर्पिल गैलेक्सियों के केन्द्रों, अंडाकार गैलेक्सियों और गोल तारागुच्छों में यह कम ही नज़र आते हैं क्योंकि वह ढाँचे बहुत लम्बे अरसे के निर्माण क्रम के बाद ही तैयार होते हैं और उतने अरसे में नीले महादानव खप जाते हैं।
नीले महादानव का एक बड़ा मश्हूर उदहारण शिकारी तारामंडल में स्थित राइजॅल (राजन्य तारा) है जिसमें सूरज से 20 गुना द्रव्यमान और 60,000 गुना चमक है। नीले महादानावों की संख्या भले ही कम हो, लेकिन उनकी चमक ऐसी तीख़ी होती है की बहुत से तो बिना दूरबीन के पृथ्वी से देखे जा सकते हैं।
बहुत बड़े आकार के तारे अक्सर अपनी मृत्यु के क़रीब आकर नीले माहादानव बन जाते हैं। ऐसे तारों में नाभिकीय अभिक्रिया (न्युक्लेयर रीऐकशन) धीरे हो जाती हैं और तारा सिकुड़ जाता है। इसका नतीजा यह होता है के अब एक पहले से कई छोटी अकार की सतह से पहले के लगभग बराबर ऊर्जा निकल रही होती है जिस से उस सतह का तापमान बहुत बढ़ जाता है। जिन लाल महादानवों की नाभिकीय अभिक्रियाएँ धीमी हो जाती हैं उनके साथ ऐसा ही होता है। लाल महादानवों से हर समय एक घनी गैस की आंधी निकलती रहती है जो अपने घनेपन की वजह से बहुत धीमी रफ़्तार रखती है। इसके विपरीत नीले महादानावों से एक कम घनी लेकिन बहुत तेज़ आंधी निकलती है। जब कोई लाल महादानव नीला महादानव बनता है तो नीले महादानव की तेज़ अंधी पुराने लाल महादानव की धीमी आंधी से जा टकराती है और एक गैस का जमावड़ा तारे के इर्द-गिर्द एक महीन गोले के रूप में बन जाता है। लगभग सारे ही नीले महादानवों के इर्द-गिर्द ऐसे गोले देखे गए हैं जो इस बात का सबूत है के वे सारे कभी लाल महादानव थे।
लंबी चोंच का गिद्ध

पहचान

८०-९५ से.मी. लंबा यह मध्यम आकार का गिद्ध औसतन भारतीय गिद्ध जितना ही लंबा होता है। यह क़रीब पूरा ही स्लेटी रंग का होता है। जांघों में सफ़ेद पंख होते हैं। इसकी गर्दन लंबी, काली तथा गंजी होती है। कानों के छिद्र खुले हुये और साफ़ दिखाई देते हैं।

प्राकृतिक वास

यह भारत में गंगा से उत्तर में पश्चिम तक हिमाचल प्रदेश, दक्षिण में उत्तरी उड़ीसा तक, तथा पूर्व में असम तक पाया जाता है। इसके अलावा यह उत्तरी तथा मध्य बांग्लादेश, दक्षिणी नेपाल, म्यानमार तथा कंबोडिया में भी पाया जाता है।

अस्तित्व

इस जाति का अस्तित्व ख़तरे में है। वैसे तो इनकी थोड़ी आबादी पूर्वी भारत, दक्षिणी नेपाल, बांग्लादेश तथा म्यानमार में है लेकिन यह अनुमान लगाया गया है कि कंबोडिया में ही प्रजननशील ५०-१०० पक्षी बचे हैं। इसका कारण यह बताया जाता है कि कंबोडिया में पशुओं को डाइक्लोफिनॅक (diclofenac) दवाई नहीं दी जाती है। पशु दवाई डाइक्लोफिनॅक (diclofenac) है जो कि पशुओं के जोड़ों के दर्द को मिटाने में मदद करती है। जब यह दवाई खाया हुआ पशु मर जाता है और उसको मरने से थोड़ा पहले यह दवाई दी गई होती है और उसको भारतीय गिद्ध खाता है तो उसके गुर्दे बंद हो जाते हैं और वह मर जाता है। अब नई दवाई मॅलॉक्सिकॅम (meloxicam) आ गई है और यह हमारे गिद्धों के लिये हानिकारक भी नहीं हैं। जब इस दवाई का उत्पादन बढ़ जायेगा तो सारे पशु-पालक इसका इस्तेमाल करेंगे और शायद हमारे गिद्ध बच जायें। एक अनुमान के मुताबिक सन् २००९ में अपने प्राकृतिक वास में इनकी आबादी लगभग १००० ही रह गई है और आने वाले दशक में यह प्राकृतिक पर्यावेश से विलुप्त हो जायेंगे।

संरक्षण

आज इन गिद्धों का प्रजनन बंदी हालत में किया जा रहा है। सन् २००९ में दो अण्डों से बच्चे निकले थे, जिनमें से एक को हरयाणा तथा एक को पश्चिम बंगाल में पाला जा रहा है।
१८८६ ईसा पूर्व

१८८६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८८६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जालौन

जालौन पूर्वी-मध्य भारत के उत्तर प्रदेश राज्य में स्थित है।
गंगा के जलोढ़ मैदानों पर 4,549 किलोमीटर क्षेत्र में फैला जालौन उत्तर में यमुना नदी द्वारा सीमाबद्ध है।
बेतवा प्रणाली सिंचाई हेतु पानी उपलब्ध कराती है।
जालौन की फ़सलों में गेहूँ, चना व सरसों शामिल हैं।
कालपी नगर के समीप बबूल के वृक्षों के बाग़ान हैं।
जालौन का प्रशासनिक मुख्यालय, उरई कानपुर के 105 किलोमीटर दक्षिण में है, जिससे वह सड़क व रेल से जुड़ा है।
रामपुरा कृषि उपज का व्यापारिक केंद्र है। इसके प्रमुख ग्राम बंगरा रूरा कमशेरा मिझौना , सरावन उमरी   है तथा 5 तहसील है जिनमे जालौन के अलावा माधौगढ़ , कोंच, कालपी तथा उरई शामिल हैं 
इतिहासिक रूप से भी यह जनपद बहुत प्रसिद्ध है , झाँसी की रानी लक्ष्मीबाई अपने युद्ध दौरान कालपी आई थी,

देश                      🇮🇳 भारत
प्रदेश                    उत्तर प्रदेश
तहसील                जालौन 
जिला                   जालौन 
जनसंख्या (2011)
कुल जनसंख्या  100000
दर्जा                  250
मत                   44,000
शासन 
प्रणाली                 प्रजातांत्रिक 
सभा                  नगर पालिका परिषद 
Languages
Official                 हिंदी
समय मंडल      IST(यूटीसी +5:30)
PIN.                 285123
वाहन पंजीकरण     UP 92
जालस्थल          Jalaun.nic.in
गोकुल शर्मा

25 दिसंबर 1985 को असम के गुवाहाटी में पैदा हुए गोकुल शर्मा वर्तमान में असम की रणजी क्रिकेट टीम के नियमित सदस्य हैं। गोरखा मूल के गोकुल ने असम के लिए अपना पहला मैच साल 2004 में अपने ही गृहनगर गुवाहाटी में तमिलनाडू के ख़िलाफ़ खेलकर प्रथम श्रेणी क्रिकेट में आगाज किया। दाएं हाथ के बल्लेबाज एवं ऑफ स्पिनर गोकुल ने उस मैच में 29 रन बनाने के अलावा एक विकेट भी झटके थे। गोकुल ने अब तक अपने प्रथम श्रेणी करियर के 41 मैचों में पांच शतको के साथ 1963 रन बनाए हैं। गेंदबाजी करते हुए अन्होंने 8 विकेट भी अपने नाम किए हैं।  
गोकुल शर्मा भारत में सबसे ज्यादा प्रथम श्रेणी क्रिकेट खेलने वाले गोरखा क्रिकेटर भी हैं। उनके अलावा सर्विसेज की तरफ से रिकार्ड 23 सालों तक क्रिकेट खेलने वाले धनश्याम थापा ने 1977 से 2000 के बीच 25 प्रथम श्रेणी मुकाबलों में 885 रन बनाए थे। इस तरह गोकुल भारत के सबसे सफल गोरखा प्रथम श्रेणी क्रिकेटर भी हैं। भारत के लिए रणजी ट्रॉफी में खेलने वाले अन्य गोरखा क्रिकेटर में सर्विसेज के आर थापा ने भी 1985-86 में 1 रणजी मुकाबला खेला था। 30 साल के हो चले गोकुल सीमित ओवर के मुकाबलों मे असम के उपयोगी आलराउंडर में शुमार किए जीते हैं, उन्होंने 35 घरेलू वनडे में 604 रन बनाने के अलावा 24.16 की औसत से 24 विकेट भी चटकाएं हैं। साथ ही 21 टी 20 मैच में 140 रन के अतिरिक्त 12 विकेट भी झटके हैं।
रामपुर ठोक्सिला

रामपुर ठोक्सिला नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
परवर्ती डेवोनियन विलुप्ति घटना

परवर्ती डेवोनियन विलुप्ति घटनाएँ (Late Devonian extinction events) पृथ्वी के डिवोनी कल्प (Devonian period) के फ़ामेनियन काल (Famennian) कहलाए जाने वाले अंतिम चरण में हुई दो विलुप्ति घटनाओं को कहते हैं। पहली घटना इस काल के आरम्भ में और दूसरी इसके अंत में हुई थी। यह विलुप्तियाँ आज से लगभग ३७.५ से ३६.० करोड़ वर्ष पूर्व घटीं। इन घटनाओं में अनुमान लगाया जाता है कि, कुल मिलाकर १९% जीववैज्ञानिक कुल (families) और ५०% जीववैज्ञानिक वंश (genera) विनाशित हो गये।
श्रीराम शंकर अभयंकर

जीवनी

अभयंकर का जन्म एक महाराष्ट्रीय कोकणस्थ ब्राह्मण परिवार के घर में उज्जैन में हुआ।
2002 आईसीसी चैंपियन्स ट्रॉफ़ी

टूर्नामेंट संरचना

12 टीमों -10 टेस्ट खेलने वाले राष्ट्रों, केन्या और नीदरलैंड्स) को तीन टीमों के चार पूल में बांटा गया है, प्रत्येक टीम दो मैचों में खेलती है। ऑस्ट्रेलिया, बांग्लादेश और न्यूजीलैंड को पूल 1 में रखा गया जबकि इंग्लैंड, भारत और जिम्बाब्वे को पूल 2 दिया गया। केन्या, दक्षिण अफ्रीका और वेस्ट इंडीज को पूल 3 में एक साथ रखा गया था, और नीदरलैंड, पाकिस्तान और श्रीलंका ने पूल 4 में एक दूसरे के साथ खेले थे। सेमीफाइनल में पूल 2 के विजेता और पूल 3 के विजेता और पूल 1 और पूल 4 के बीच खेला गया।
परियोजना 28- पनडुब्‍बीरोधी युद्धक कॉर्वेट

परियोजना 28 भारतीय नौसेना की महत्वाकांक्षी परियोजनाओं में से एक है जिसके अंतर्गत 4 स्‍टेल्‍थ पनडुब्‍बीरोधी (एंटी-सबमरीन) युद्धक कॉर्वेट्स बनाए जाएंगे। इस परियोजना के अंतर्गत निर्मित प्रथम पोत आईएनएस कामोर्ता को 23 अगस्त 2014 को नौसेना में शामिल किया गया। 7852 करोड़ रु० की लागत वाली इस परियोजना का संचालन भारतीय नौसेना के नौसेना डिज़ाइन निदेशालय द्वारा किया जा रहा है तथा पोतों का निर्माण गार्डन रीच शिपबिल्डर्स एण्ड इंजीनियर्स लिमिटेड द्वारा किया जा रहा है।

आईएनएस कमोर्टा

आईएनएस कामोर्ता भारतीय नौसेना के नौसेना डिज़ाइन निदेशालय द्वारा परियोजना 28 के अंतर्गत बनाए जा रहे 4 स्‍टेल्‍थ पनडुब्‍बीरोधी कॉर्वेट्स में से पहला है। 90% स्वदेशी साज़ोसामान के साथ निर्मित इस पोत को 23 अगस्त 2014 को नौसेना में शामिल किया गया।

आईएनएस कदमट्ट

आईएनएस कदमट्ट भारतीय नौसेना का एक पनडुब्बी निरोधी युद्धपोत है जिसका जलावतरण 7 2016 को किया गया। यह परियोजना 28 (प्रोजेक्ट 28, पी28) के अंतर्गत दूसरा पोत है।

आईएनएस किलतान

आइ.एन.एस किलतान (P30) भारतीय नौसेना का एक पनडुब्बी रोधी लघु युद्धपोत (कार्वेट) है जिसे परियोजना 28 के तहत बनाया गया है। यह भारतीय नौसेना द्वारा अन्तर्ग्रहण के विभिन्न चरणों में कमोर्ता श्रेणी के चार युद्धपोतों में से तीसरा है।
फ्रैंकलिन, इंडियाना

फ्रेंकलिन जॉनसन काउंटी, इंडियाना, यू एस का एक शहर है। 2010 की जनगणना में जनसंख्या 23,712 थी। इंडियानापोलिस के दक्षिण से 20 मील की दूरी पर स्थित, शहर जॉनसन काउंटी की काउंटी सीट है। फ्रैंकलिन कॉलेज की साइट, कॉलेज टीमों के लिए कई क्षेत्रीय खेल प्रशंसकों को आकर्षित करती है, साथ ही साथ अपनी कला आयोजनों के लिए दर्शकों को भी आकर्षित करती है।

इतिहास

1823 में फ्रैंकलिन शहर की योजना बनाई थी। इसे बेंजामिन फ्रैंकलिन के नाम पर रखा गया था। फ्रैंकलिन पोस्ट ऑफिस की स्थापना 1824 में हुई थी।बेथेल अफ्रीकी मेथोडिस्ट एपिस्कोपल चर्च, फ्रैंकलिन कॉलेज लाइब्रेरी (शिर्क हॉल), फ्रैंकलिन कॉलेज-ओल्ड मैन, फ्रैंकलिन वाणिज्यिक ऐतिहासिक जिला, फ्रैंकलिन सीनियर हाई स्कूल, ग्रीनलान कब्रिटरी, हेरिएट हाउस, जॉन्सन काउंटी कोर्टहाऊस स्क्वायर, मार्टिन प्लेस ऐतिहासिक जिला, मैसन टेम्पल, और अगस्त सेप्पनफील्ड़ हाउस ऐतिहासिक स्थानों के राष्ट्रीय रजिस्टर पर सूचीबद्ध हैं।
प्रवालद्वीप

प्रवालद्वीप, मूँगे का एक द्वीप या फिर द्वीपों की शृंखला होती है, जो किसी अनूप (लैगून) को आंशिक रूप से या फिर पूरी तरह से घेरे रहती है।
कुल्लियात

कुल्लियात (उर्दू: کلیات‎) शायरी में किसी शायर की रचनाओं के संग्रह को कहते हैं। मसलन ग़ालिब की ग़ज़लों और नज्मों के संकलन को 'कुल्लियात-ए-ग़ालिब' कहा जाता है। यह शब्द 'कुल' से आया है, यानि शायर का 'कुल' काम इस संग्रह में मौजूद होना चाहिए, लेकिन वास्तव में अगर शायर की कुछ-बहुत रचनाएँ भी उसमें सम्मिलित हों तो उसे कुल्लियात ही कहा जाएगा।
पुराने ज़माने में कभी-कभी यह शब्द शायारी के अलावा और सन्दर्भों में भी प्रयोग हुआ करता था। उदाहरण के लिए अगर किसी पुस्तक में चिकित्सा (अरबी में 'तिब्ब') के बारे में बहुत कुछ लिखा हो तो उसे 'कुल्लियात-ए-तिब्बी' कह दिया जाता था। यही शब्द बिगड़कर अंग्रेज़ी में भी 'कॉलिजॅट' (Colliget) के रूप में आ गया।
फास्ट & फ्यूरियस 6

संक्षेप

रियो डि जेनेरो में चोरी के बाद से ही डॉम और उसकी टीम अलग-अलग जगहों पर रह रही है। ल्यूक हॉब्स डॉम को बताता है कि उसकी पूर्व प्रेमिका लैटी ओर्टिज़ ज़िंदा है, तथा ब्रिटेन में अपराधी ओवेन शॉ के साथ अवैध कार्यों में संलग्न है। डॉम अपने सभी साथियों को पुनः एकत्र करता है, और वे सभी लैटी से मिलने ब्रिटेन जाते हैं, जहां उन्हें पता चलता है कि लैटी को पिछला कुछ याद नहीं। डॉम और लैटी की अनेकों मुलाकातों के बाद अंत में वे सभी शॉ को एक हवाई अड्डे में रोकते हैं, जहाँ उसके गुंडों से उनका संघर्ष भी होता है। इसी संघर्ष में हान को बचाने के चक्कर में गिसेल की मृत्यु हो जाती है, लैटी रिले को मर देती है, और डॉम शॉ का पीछा करते हुए उसके विमान में विस्फोट कर देता है, जिसमें वह बुरी तरह घायल हो जाता है। लैटी को हालाँकि अब भी पहले का कुछ याद नहीं रहता, लेकिन वह फिर भी डॉम के साथ चली जाती है।
गणितीय सांख्यिकी

सांख्यिकी में प्रायिकता सिद्धान्त का उपयोग करना गणितीय सांख्यिकी' (Mathematical statistics) कहलाता है। सांख्यिकीय आंकड़े इकट्ठा करने का कार्य इसमें नहीं किया जाता। गणितीय सांख्यिकी में प्रयुक्त कुछ प्रमुख गणितीय तकनीकें ये हैं- गणितीय विश्लेषण, रैखिक बीजगणित,संप्रभाव्य विश्लेषण (stochastic analysis), अवकल समीकरण तथा माप सिद्धान्त (measure theory)।
पोजीट्रॉन

पाजीट्रोन (e⁺) या पोजीटिव इलेक्ट्रोन (धन आवेश युक्त इलेक्ट्रोन) परमाणु में पाया जाने वाला एक मौलिक कण है। यह धन आवेश युक्त इलेक्ट्रोन है। इसके गुण इलेक्ट्रोन के समान होते किन्तु दोनो में अंतर यह है कि इलेक्ट्रोन ऋण आवेश युक्त कण है तथा पोजीट्रोन धन आवेश युक्त कण है। इसका द्रव्यमान इलेक्ट्रोन के द्रव्यमान के समान होता है। इसकी खोज सन १९३२ में कार्ल डी एंडरसन ने की थी। इसका विद्युत आवेश +1.602176487(40)×10⁻¹⁹ कूलाम्ब होता है। इसकी घूर्णन गति आधी होती है। पोजिट्रोन को β⁺ चिन्ह से भी दर्शाते है। जब पोजिट्रोन तथा इलेक्ट्रोन की टक्कर होती है तो दोनो नष्ट हो जाते हैं और दो गामा किरण फोटान उत्पन्न होती है।
चिकित्सालय में उपयोग होने वाले एक्स किरण में न्यूट्रोन, गामा किरण, प्रोटोन, न्यूट्रिनो, के साथ पोजिट्रोन भी शामिल रहता है।
मेहेर बाबा

मेहेर बाबा एक ईरानी मूल के भारतीय चिंतक और दार्शनिक थे। बाबा न केवल दार्शनिक थे बल्कि इस काल खंड के अंतिम पूर्णावतार हैं। आपकी समाधी मेहेराबाद, अहमदनगर (महाराष्ट्र) में है। शीर्डी के साईं बाबा, बाबाजान पूना, साकोरी के उपासनी महाराज, केडगाँव के नारायण महाराज़ एवं नागपुर के ताजुद्दीन बाबा, अबवतार मेहेर बाबा के गुरु थे।
हाइड्राइड

रसायन शास्त्र में हाइड्राइड (Hydride) हाइड्रोजन तत्व का ऋणायन (ऋणात्मक/निगेटिव आवेश वाला आयन) होता है, जिसे रासायनिक सूत्र H⁻ द्वारा दर्शाया जाता है। यह अक्सर धातु तत्वों के साथ बने हाइड्रोजन के रासायनिक यौगिकों (क्म्पाउंड) में पाए जाते है, क्योंकि वह हाइड्रोजन से अधिक विद्युत-घनात्मक (इलेक्ट्रोपोज़िटिव) होते हैं और उनके साथ यौगिक बनाते हुए हाइड्रोजन एक इलेक्ट्रोन ले लेता है और ऋणात्मक आवेश (चार्ज) का आयन बन जाता है। इसका एक उदाहरन बोरोन हाइड्राइड है।
सिख धर्म के विविध सम्प्रदाय

सिख धर्म के सम्प्रदाय से आशय उन परम्पराओं एवं सम्प्रदायों से है जिनका सिख धर्म की मुख्यधारा से निकट सम्बन्ध रहा है किन्तु गुरुओं की किसी अन्य शृंखला को मानते हैं या जो सिख धर्मग्रन्थों का अलग तरह से अर्थ करते हैं, या किसी जीवित गुरु का अनुसरण करने में विश्वास रखते हैं।  हरजोत ओबेराय के अनुसार, सिख धर्म के प्रमुख सम्प्रदाय ये हैं- उदासी सम्प्रदाय, निर्मल, नानकपन्थी, खालसा, सहजधारी, नामधारी कूका, निरंकारी, और सरवरिया हैं। 
प्राचीनतम सिख सम्प्रदायों में उदासी सम्प्रदाय और मीणे थे जो क्रमशः श्री चन्द एवं पृथी चन्द द्वारा स्थापित किए गए थे।  बाद में गुरु हर राय के पुत्र राम राय ने देहरादून में अपना अलग ही सम्प्रदाय चलाया जिनके अनुयायी 'रमरैया' कहलाते हैं।  गुरु हर किशन के देहान्त के पश्चात तथा गुरु तेग बहादुर के राज्याभिषेक की अवधि में अनेकों सिख सम्प्रदाय बने। इन सम्प्रदायों की आपस में बहुत मतभिन्नता थी।
साड़ी

तरह-तरह की साड़ियाँ

साड़ी पहनने के कई तरीके हैं जो भौगोलिक स्थिति और पारंपरिक मूल्यों और रुचियों पर निर्भर करता है। अलग-अलग शैली की साड़ियों में कांजीवरम साड़ी, बनारसी साड़ी, पटोला साड़ी और हकोबा मुख्य हैं। मध्य प्रदेश की चंदेरी, महेश्वरी, मधुबनी छपाई, असम की मूंगा रशम, उड़ीसा की बोमकई, राजस्थान की बंधेज, गुजरात की गठोडा, पटौला, बिहार की तसर, काथा, छत्तीसगढ़ी कोसा रशम, दिल्ली की रशमी साड़ियां, झारखंडी कोसा रशम, महाराष्ट्र की पैथानी, तमिलनाडु की कांजीवरम, बनारसी साड़ियां, उत्तर प्रदेश की तांची, जामदानी, जामवर एवं पश्चिम बंगाल की बालूछरी एवं कांथा टंगैल आदि प्रसिद्ध साड़ियाँ हैं।

उदभव और इतिहास

साड़ी का इतिहास –
1 – साड़ी का उल्लेख वासस् व अधिवासस् के रूप में वेदों में मिलता है। यजुर्वेद में साड़ी शब्द का सबसे पहले उल्लेख मिलता है। दुसरी तरफ ऋग्वेद की संहिता के अनुसार यज्ञ या हवन के समय स्त्री को साड़ी पहनने का विधान भी है।
2 – साड़ी विश्व की सबसे लंबी और पुराने परिधानों में एक है। इसकी लंबाई सभी परिधानों से अधिक है।
२६३२ ईसा पूर्व

२६३२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६३२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सर्वोच्च न्यायालय भवन, इस्लामाबाद

पृष्ठभूमी

पाकिस्तान की सर्वोच्च न्यायालय को 1956 के संविधान द्वारा स्थापित किया गया था। इसने 1948 में, आदेश द्वारा स्थापित, संघीय अदालत(फ़ेड्रल कोर्ट)(जो 1935 में स्थापित, भारत की संघीय अदालत का पाकिस्तानी जोड़ीदार था) का नवरूप था। 1956 में इस के गठन के समय से ही इसने अपना न्यायिक अधिकार संजोए रखा है एवं अनेक सैनी सरकारों के कार्यकाल के दौरान भी यह अपना अधिकार जताने में सफल रहा है।
1956 के संविधान के अनुसार: उच्चतम न्यायालय कराँची में स्थापित थी, परंतु 1949 में इसे लाहौर में पुनर्स्थापित कर दिया गया, जहां यह मौजूदा लाहौर उच्च न्यायालय के भवन में कार्यशील था। 1973 के संविधान के दस्तावेज़ मैं सर्वोच्च न्यायालय को इस्लामाबाद में स्थापित करने की बात की गई है एवं यह आशा जताई गई है कि सर्वोच्च न्यायालय देश की राजधानी में स्थापित हो। परंतु राशि के अभाव के कारण न्यायालय के भवन को उस समय इस्लामाबाद में नहीं निर्मित किया जा सका था। अतः 1974 में न्यायालय को लाहौर से रावलपिंडी ले आया गया। 1989 में, सरकार द्वारा इस्लामाबाद में सर्वोच्च न्यायालय के नए भवन के निर्माण के लिए धनराशि आवंटित की गई। इस्लामाबाद के कंस्टिच्यूशन ऐवेन्यू("संविधान गामिनी") पर स्थित मौजूदा भवन के निर्माण की शुरुआत केवल 1990 में ही हो सकी, परंतु मुद्रा के अभाव के कारण 1993 तक केवल मुख्य भवन का निर्माण ही किया जा सका, अतः आगे के निर्माण कार्य को 1993 में रोक दिया गया। 31 दिसंबर 1993 में नयायालय को रावलपिंडी से इस्लामाबाद मैं निर्मित भवन में पुनर्स्थापित किया गया एवं परिसर के अन्य भवनों के निर्माण को 2011 तक पूरा किया गया। इस पूरे निर्माण की कुल लागत पा₹१७ करोड़ पड़ी थी।
सुई राजवंश

आरम्भ और राजकाल

सुई वश की स्थापना यांग जिआन (杨坚, Yang Jian) ने की थी जो उत्तरी राजवंशों में से एक उत्तरी झोऊ राजवंश की सरकारी सेवा में लगा हुआ था। वह उत्तरी झोऊ सम्राट का ससुर था और उसके देहांत होने पर उसने पहले उसके राज्य पर क़ब्ज़ा किया और फिर आगे चलकर खंडित चीन के उत्तरी और दक्षिणी भागों को भक्ष्य करके संगठित किया। सुई व्यवस्था में अमीरों-ग़रीबों का अंतर घटने के लिए भूमि पुनर्वितरण किया गया (यानि बराबरी से बांटी गई), सरकारी मंत्रालयों का ठीक से गठन किया गया और सिक्कों का मानकीकरण किया गया (क्योंकि इस से पूर्व हर राज्य अपने सिक्के ज़र्ब कर रहा था)। सैन्य शक्ति बढ़ाई गई और उत्तर में स्थित क़बीलों से बच-बचाव के लिए चीन की महान दीवार को और विस्तृत किया गया। उसी समय बौद्ध धर्म को भी सरकारी प्रोत्साहन मिला और उसके ज़रिये चीन की भिन्न जातियों और संस्कृतियों को एक-दुसरे के समीप लाया गया। चीन की 1,७७६ किलोमीटर लम्बी महान नहर भी उसी समय पूरी की गई, जो ह्वांग हो (पीली नदी) को यांग्त्से नदी से जोड़ती है और आज भी विश्व की सबसे लम्बी कृत्रिम नदी या नहर है।

राजवंश का अंत

जहाँ एक ओर सुई सरकार सुव्यवस्थित थी, वहीँ वह ख़र्चालू और क्रूर भी थी। महान दीवार और महान नहर जैसे चीज़ों के लिए जनता पर भारी करों का बोझ डाला गया। बहुत से लोगों से ज़बरदस्ती श्रम भी करवाया गया। सुई साम्राज्य कोरिया के गोगुरयेओ राज्य से भी युद्ध में जुटा था और सातवी सदी में उस से हार गया। इसके बाद विद्रोहों, विश्वासघात और अन्य हिंसा से घिरकर सुई राजवंश ख़त्म हो गया।